**Κραγιόν**

Κραγιόν ονομάζονται τα καλλυντικά προϊόντα  που σκοπό έχουν:

Να χρωματίσουν και να καθορίσουν το σχήμα των χειλιών,

Να γυαλίσουν και τα προστατεύσουν τα χείλη.

Τα κραγιόν συνήθως έχουν τη μορφή ράβδου (ραβδίο ή αλλιώς στικ) γιατί σε αυτή τη μορφή είναι ευκολότερο να εφαρμοστούν. Υπάρχουν όμως κραγιόν σε ρευστή ή ημιστερεή κατάσταση και εφαρμόζονται με πινέλο.

**Προδιαγραφές του σκευάσματος:**

να εφαρμόζονται εύκολα,

να προσκολλώνται στα χείλη,

να μην λεκιάζουν όταν τα χείλη έρχονται σε επαφή με επιφάνειες, όπως π.χ. ποτήρι,

να διατηρούνται σε καλή κατάσταση, να μην παρουσιάζουν εφίδρωση ρωγμές ή άλλες μορφολογικές ατέλειες,

να μην λιώνουν σε θερμοκρασίες περιβάλλοντος, όμως να εφαρμόζονται εύκολα στα χείλη χωρίς πίεση (να έχουν δηλαδή την κατάλληλη σκληρότητα),

να έχουν ευχάριστη οσμή και γεύση.

Για να επιτευχθούν τα παραπάνω χρειάζεται να γίνει προσεκτική επιλογή των συστατικών και των αναλογιών τους.

**Βασικά συστατικά**

1. **Λίπη κεριά και λάδια**                       έως και 90%
2. **Πρόσθετα** (συντηρητικά, αντιοξειδωτικά, βελτιωτικά γεύσης οσμής)
3. **Χρωστικές ουσίες** (συνήθως λάκες και πηγμέντα,) έως και 10%
4. **Λίπη κεριά και λάδια**

Λίπη όπως παραφίνη, λανολίνη, βαζελίνη, βούτυρο κακάο, βούτυρο καριτέ.

Κεριά όπως το κερί μέλισσας, το κερί καρναούμπα ο οζοκερίτης (ή οζοκηρίτης) το κερί καντελίλα, τζοτζόμπα και διάφορα συνθετικά κεριά.

Όσο αυξάνει το ποσοστό των κεριών σε ένα κραγιόν, αυτό γίνεται ματ και αυξάνει η διάρκειά του (long lasting).

Έλαια όπως το καστορέλαιο προστίθεται στα κραγιόν γιατί βοηθάει στην προσκόλληση. Άλλα έλαια που χρησιμοποιούνται συνήθως είναι το παραφινέλαιο, και σε μικρές ποσότητες πολλά φυτικά λάδια όπως ελαιόλαδο, αμυγδαλέλαιο, λάδι αβοκάντο και άλλα. Όσο αυξάνει το ποσοστό των λαδιών, τα κραγιόν γίνονται πιο μαλακά, δίνουν γυαλιστερή εμφάνιση στο χείλη και αφαιρούνται σχετικά εύκολα.

1. **Πρόσθετα**

Αντιοξειδωτικές ουσίες ουσίες όπως το BHT και η βιταμίνη Ε γιατί τα φυτικά λίπη και τα λάδια οξειδώνονται εύκολα (ταγγίζουν) και προσδίδουν δυσάρεστες οσμές και γεύσεις, ή προκαλούν αλλαγή χρώματος και παραγωγή τοξικών ουσιών.

Συντηρητικά για να εμποδίσουν την ανάπτυξη των μικροοργανισμών που είναι πιθανή, αφού χρησιμοποιείται στα χείλη επαναλαμβανόμενα.

Αρώματα και βελτιωτικά γεύσης για να καλυφθούν κάποιες δυσάρεστες οσμές και γεύσεις των άλλων υλικών (π.χ. το καστορέλαιο), ώστε η χρήση τους να γίνει πιο ικανοποιητική.

Όλα αυτά τα συστατικά που υπάρχουν σε μικρά ποσοστά, αναφέρονται ως **πρόσθετα** και έχουν ως στόχο να κάνουν τα κραγιόν ασφαλή και ευχάριστα.

1. **Χρωστικές ουσίες**

Προϋπόθεση είναι οι χρωστικές να μην προκαλούν ερεθισμούς και να είναι αβλαβείς.

Οι χρωστικές ουσίες των κραγιόν είναι δύο τύπων:

Διαλυτές που διεισδύουν στις επιφανειακές στοιβάδες του δέρματος των χειλιών (οπότε παραμένει ο χρωματισμός) και

Αδιάλυτες που καλύπτουν τα χείλη δημιουργώντας μια στοιβάδα που καλύπτει τις ατέλειες και δίνει μια ομοιόμορφη όψη στα χείλη.

Συνήθως χρησιμοποιούνται ταυτόχρονα και οι δύο τύποι χρωστικών ώστε να καλυφθούν και οι δύο προηγούμενες απαιτήσεις.

Οι διαλυτές (υδατοδιαλυτές) χρωστικές είναι συνήθως παράγωγα της εωσίνης (φλουορεσκεϊνης),τα οποία διαλύονται σε γλυκόλες, εστέρες και αιθέρες των γλυκολών αυτών.

Οι αδιάλυτες χρωστικές ουσίες είναι ανόργανες χρωστικές ή λάκες. Πρέπει να έχουν κατά το δυνατό χαμηλή πυκνότητα για να παραμένουν σε αιώρηση στη μάζα του κραγιόν. Συχνά επίσης χρησιμοποιούνται αδιάλυτες χρωστικές αργυρόχροες ή χρυσόχροες.

Επίσης χρησιμοποιούνται φυτικές χρωστικές όπως β-καροτένιο

Τα τελευταία χρόνια, σε μια προσπάθεια επιστροφής στο φυσικό και φυτικό πολλοί κατασκευαστές χρησιμοποιούν ορυκτά σαν χρωστική ουσία. Από τη στιγμή όμως που το ορυκτό εξορύσσεται από το έδαφος είναι πολύ πιθανό έως βέβαιο να εμπεριέχει μόλυβδο και πιθανότατα αρσενικό ή κάδμιο.

Μπορεί δηλαδή τα φυσικά καλλυντικά να θεωρούνται πιο υγιεινά όμως δεν είναι εντελώς ακίνδυνα. Αντίθετα, μπορεί να περιέχουν υψηλή ποσότητα βαρέων μετάλλων (μόλυβδο, κάδμιο κλπ) και επικίνδυνων φυσικών χρωστικών.

Μια νέα έρευνα αποκαλύπτει πως μακροχρόνια χρήση κραγιόν μπορεί να είναι βλαβερή για την υγεία.

Αρκετά κραγιόν περιέχουν σημαντικές ποσότητες βαρέων μετάλλων όπως το κάδμιο ή το χρώμιο, τα οποία και συνδέονται με δερματίτιδες και σε μακροπρόθεσμη βάση με προβλήματα στα νεφρά ενώ η πιο γνωστή ανησυχία σχετικά με τα κραγιόν είναι η δηλητηρίαση από συσσωρεμένο μόλυβδο.

Ερευνητές έχουν ανιχνεύσει σε κραγιόν **μεθακρυλικό**, μια μορφή κόλλας που εκτός από ερεθισμούς έχει συνδεθεί με αρθρίτιδες αλλά και αυτοάνοσα όπως ο συστηματικός ερυθηματώδης λύκος.

Έχει υπολογιστεί πως η μέση γυναίκα καταπίνει από 500 γραμμάρια μέχρι κι 1,5 κιλό κραγιόν κατά τη διάρκεια της ζωής της ανάλογα με το αν φορά περιστασιακά ή συστηματικά κραγιόν. Επομένως οι ανησυχίες δεν είναι αδικαιολόγητες. Και όπως είναι φυσικό οι γυναίκες που φορούν κραγιόν από μικρή ηλικία και δεν το αποχωρίζονται ούτε λεπτό έχουν αυξημένο κίνδυνο σε σχέση με όσες δεν το φορούν συστηματικά.

**Άλλα σκευάσματα για τα χείλη**

(Lip gloss) είναι προϊόντα για τα χείλη που περιέχουν ελάχιστες χρωστικές, ή καθόλου. Ο λόγος χρήσης τους είναι όπως δηλώνει και το όνομά τους, να δίνουν γυαλάδα στα χείλη. Επιπλέον εξαιτίας των συστατικών τους που είναι βαζελίνη, λάδια και σιλικόνες, προστατεύουν και κάνουν τα χείλη απαλά.